མཉམ་འབྲེལ་རྒྱལ་ཚོགས་འགྲོ་བ་མིའི་ཐོབ་ཐང་ལྷན་ཚོགས་ནི་ཕྱི་ལོ་༢༠༠༦ཟླ་༣པའི་ཚེས་༡༥ཉིན་གསར་འཛུགས་གནང་ཡོད་པ་དང་།ལྷན་ཚོགས་འདིའི་ལས་འགན་གཙོ་བོ་ནི་སྨྲ་བརྗོད་རང་དབང་དང་།ཆོས་དད་རང་དབང་།དེ་བཞིན་ཚོགས་འདུའི་རང་དབང་སོགས་ཚུད་པའི་གཞི་རྩའི་འགྲོ་བ་མིའི་ཐོབ་ཐང་སྲུང་སྐྱོབ་དང་དར་འཕེལ་གཏོང་རྒྱུ་དེ་ཡིན་པ་རེད།ལྷན་ཚོགས་འདིའི་ཚོགས་ཞུགས་རྒྱལ་ཁབ་༤༧རྣམས་མཉམ་འབྲེལ་རྒྱལ་ཚོགས་ཀྱི་ཚོགས་ཞུགས་རྒྱལ་ཁབ་༡༩༣གྱིས་མང་མོས་འོས་བསྡུའི་ལམ་ནས་བསྐོ་བཞག་བྱེད་ཀྱི་ཡོད་པ་དང་།གལ་ཏེ་ཚོགས་ཞུགས་རྒྱལ་ཁབ་ཅིག་གིས་འགྲོ་བ་མིའི་ཐོབ་ཐང་ལ་རྡོག་རོལ་བཏང་བ་སོགས་ཀྱི་གནས་ཚུལ་བྱུང་ན་རྒྱལ་ཁབ་དེ་ཚོགས་ཁོངས་ནས་ཕྱིར་འཕུད་གཏོང་ཉེན་ཡོད་འདུགདཔེར་ན་ཕྱི་ལོ་༢༠༡༦ལོར་ཨུ་རུ་སུ་ལྷན་ཚོགས་ཀྱི་ཚོགས་ཞུགས་རྒྱལ་ཁབ་ཡིན་སྐབས་སི་རི་ཡའི་རྒྱལ་ས་ཨེ་ལེ་པོ་ནང་བྱུང་བའི་དོན་རྐྱེན་དེའི་རྐྱེན་པས་ལྷན་ཚོགས་ནས་མང་མོས་འོས་བསྡུའི་ལམ་ནས་ཕྱིར་འཕུད་བཏང་ཡོད་པ་རེད།